
NARVA LINNAVOLIKOGU

 OTSUS

Narva





                                  2006.a nr…..

Projekteerimistingimuste määramine

( Uue tänavalõigu projekteerimine alates Rahu tänavast 
kuni heitvetepuhastusjaamani )
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:

Määrata projekteerimistingimused uue tänavalõigu ehitusprojekti koostamiseks alates Rahu tänavast kuni heitvetepuhastusjaama ning Kreenholmi ja Aleksandri surnuaedadesse viiva teeni.
	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn,

Rahu tn. 63 maa-ala
Maakasutuse sihtotstarve: üldmaa, transpordimaa

	1.3  Lähteülesanne on kehtiv 2 aastat alates otsuse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 27.09.06.a avaldus nr.1369/1-11,

        Arkadi Nikolajev –  Kommunaalmajandusosakonna juhataja direktori ülesannetes
1.4.2 Ehitusseadus

1.4.3 Eestis kehtivad normatiivid, EPN.


	2. PROJEKTEERIMISE EESMÄRK




2.1 Projekti koostamise eesmärgiks on uue tee projekteerimine alates Rahu tänavast kuni heitvetepuhastusjaama ning Kreenholmi ja Aleksandri surnuaedadesse viiva teeni.
	3.  ÜLD- JA VORMISTAMISNÕUDED




3.1 Projekt koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.4 Projekt peab olema heaks kiidetud kõigil seadusega ettenähtud juhtudel*.

3.5 Väljastatud projekteerimistingimused lisada projekti kausta.

3.6 Esitada projekti nimetus vastavalt projekteerimistingimustele.

3.7 Esitada joonised mõõtkavas vastavalt teeprojekti suhtes esitatavatele nõuetele. Tagada selgus ja jooniste hea loetavus. 

3.8 Lisada tabel teabega piirnevate maaüksuste omanike kohta.

3.9 Projekti koosseisus esitada ehituseaegne liikluskorralduse skeem.
3.10 Korraldada keskkonnamõju hindamine ja esitada keskkonna ekspertiis ( Teeseadus §19 p.5) .

3.11 Esitada teeprojekti sõltumatu ekspertiis ( Teeseadus §19 p.6).
3.12 Esitada töödekorraldamise projekt ( Töötervishoiu ja tööohutuse nõuded ehituses §4). 
3.13 Arvestamisele kuuluvad planeeringud: 
· Narva Linnavolikogu 01.juuni 2006.a otsusega nr. 93 kehtestatud „ Rahu tn. 41 maa-ala detailplaneering”,
· Narva Linnavolikogu 26.augusti 2004.a otsusega nr. 113/38 kehtestatud Siivertsi vana kalmistu detailplaneering,

· Rahu tn. 63 maa-ala detailplaneering.

3.14 Projekti koostamisel juhinduda kehtivatest seadustest, standarditest, normdokumentidest ja juhenditest, sealhulgas:

· Eesti Standard EVS 843:2003 “Linnatänavad”;

· Teede- ja sideministri 28. septembri 1999. a määrusega nr 55 vastu võetud „Tee projekteerimise normid ja nõuded”;
         - Majandus- ja Kommunikatsiooniministri 16.aprilli 2003.a määrusega nr 69 vastu võetud „Liikluskorralduse nõuded teetöödel”.
         - Teede- ja Sideministri 15. detsembri 1999. a määrusega nr 71  vastu võetud „Teetähistussüsteem ja selle rakendamise kord”;
         - Eesti Asfaldiliidu Asfaldinormid.
	4. ARHITEKTUURSED JA LINNAEHITUSLIKUD TINGIMUSED, UURIMISTÖÖD


4.1 Sõidurada: kahesuunaline.

4.2 Ette näha juurdepääsuteed Rahu tn.51 ja 53, Laastu tn/AÜ Mebelštšik kruntidele.
4.3 Ette näha ühesuunaline jalgrattaliiklusega jalgtee ( jalgratta ja kõnnitee).

4.4 Uue tee ja Rahu tänava ristmiku geomeetriline lahendus: määrata pöörderaadiused ja näidata plaanil antud oludes ebasoodsaima arvutusliku auto pöördekoridorid.

4.5 Projekti mahus esitada järgmised analüüsid ning lahendused:
– läbilaskvusvõime, ennustuslik liiklussagedus ja teenindustase, projektkiirus ja laiused äärekivide vahel, pikikalle;
– tee plaan, pikiprofiil, ettevalmistustööd, takistavate tehnovõrkude ja -rajatiste ümberehitamise vajadus jne;

– muldkeha (mulde ja süvendi konstruktsiooni põhilahendused erinevates tingimustes, soovitused pinnaste kasutamiseks jne);
– katend ( koormusintensiivsuse prognoos, katendikihtide konstruktsiooni variantide võrdlus ja valiku põhimõtted, katendi tugevusarvutus);
– liikluskorraldus (liiklusmärgid, teemärgistus jne);
– jalgteed ( ristlõige, plaani-ja vertikaallahendus, puuetega inimeste liikumise tagamine jne);
– välisvalgustus ( projektlahendus jne);
– kasutatavad ehitusmaterjalid ja pinnased;
– heakorrastus ja haljastuse lahendus.
4.6 Vertikaallahendus: tagada liiklusohutus, nõutav nähtavus ja vete äravool teekattelt.
4.7 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. Teostada keskkonnamõju hindamine. Teha keskkonnamõju hindamise alusel ettepanek kavandatavaks tegevuseks sobivaima lahendusvariandi valikuks, millega on võimalik vältida või minimeerida keskkonnaseisundi kahjustumist.
4.8 Projekti põhijoonised:
· asukoha skeem, 
· asendiplaan, 
· vertikaalplaneerimine,
· liikluskorralduse skeem, 
· pikiprofiil, 
· tüüpristprofiilid, 
· tehnovõrkude koondplaan.
	5. INSENERTEHNILISED ERITINGIMUSED



5.1 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

5.3 Esitada tänavavalgustuse projekt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Ida-Virumaa Keskkonnateenistus.
6.4    Maa-omanikud.

6.5    Maanteeameti Narva spetsialisti arvamus.

6.6    Narva Linnavalitsuse Linnavara- ja Majandusamet.
6.7    Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED



7.1    Otsus jõustub seadusega sätestatud korras.
7.2    Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
   *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.
Mihhail Stalnuhhin

